Rengeteget készülődtünk azelőtt,
hogy Londonba utaztunk a tárgyalásra.
Egy heti ruhát kellett becsomagolnom.
Anyának is el kellett mondanom a fiúk heti időbeosztását,
hogy mikor mit kell vinni a suliba.
Itt vannak az egyenruhák.
Ezek itt Cass ruhái.
Szerda, csütörtök, péntek, hétfő.
Részletes leírást készítettem.
Kit és Cass szerdán megy úszásra. Kai csütörtökön.
Cass tesicucca péntekre. Ez Kai hátizsákja a pénteki kirándulásra.
Szerintem mindent elmondtam.
Igen.
Mindent előkészítettem, mielőtt elutaztam,
hogy nyugodt lehessek, amikor nem vagyok velük.
Rajta!
Eastertonban találkozunk.
Örültem, hogy Wayne mellettem állt.
De biztos voltam benne, hogy ez így lesz.
Wayne vitt el Londonba.
Az út nem volt túl kellemes a számára, mert nem voltam túl jó társaság.
Némán tettük meg az utat.
Coleen előszedte az iratokat, végig azokat nézegette.
Az út három és fél, négy óra volt.
A vezetéssel foglaltam le magam.
Rengeteg minden járt a fejemben.
Megrémített a gondolat, hogy tárgyaláson fogok részt venni.
Úgy éreztem, hogy én vagyok az áldozat, mégis nekem kell megvédenem magamat,
olyasmi miatt, amit nem tartottam elítélendő dolognak.
Ez egy újfajta út volt.
Olyan, amelyre sosem akartam rálépni.
COLEEN ROONEY: AZ IGAZI WAGATHA-SZTORI
2022. MÁJUS 10.
Az ügyet kirobbantó tweet után két és fél évvel,
ma kezdődik a Wagatha Christie-tárgyalás.
…világszerte címlapokra került.
…azt a csavart ő sem láthatta előre,
hogy három évvel a hírhedt Instagram-poszt után,
amelyben Rebekah Vardyt vádolta,
őt idézik be a bíróságra.
A két tehetős nő bírósági ügye több millió fontot emészt fel.
Úgy tekintek a bírósági tárgyalásokra mint látványosságokra.
Cirkusz mindenkinek. Show-műsor a kívülállóknak.
A fotósok és az újságírók már a helyszínen.
Számos celeb neve is szóba fog kerülni.
Szégyelltem magam. Szégyelltem, hogy ilyen szituációba keveredtem.
A lapszerkesztőknek egy ilyen sztori a valóra vált álom.
Két híres, feldühödött focistafeleség
hadakozik és bíróságra megy…
VOLT BULVÁRLAP-SZERKESZTŐ
…ahol kiteregetik a szennyesüket.
Az újságok óriási csatára számítottak,
ami megdobja az eladásokat.
Hatalmába kerített a pánik, mert éreztem, hogy eljött az idő.
A dolog valósággá vált.
Mindenki Rebekah Vardy és Coleen Rooney bírósági ügyéről beszél.
Coleen Rooney megérkezett.
Sokan az egykori angol csapatkapitány, Wayne Rooney nejeként ismerhetik.
Rebekah Vardy szintén egy angol focista, Jamie Vardy felesége.
Vardy tagadja Coleen vádjait.
Tudósítottam az Oscar-gáláról, és a Golden Globe-ról is.
De az azok körüli felhajtás eltörpült e mellett.
Mindenki kíváncsi volt rá.
ÚJSÁGÍRÓ
Mindkét nő megjelent a bíróságon.
Ugyanazon a padon ültek, nagyjából két méterre egymástól.
Ránéztem Rebekah-ra.
De nem köszöntem neki.
Kínos helyzet volt.
Szerintem a tekintetem azt sugallta:
„Én nem akartam ezt.
De megtörténik.”
Az angol törvények értelmében Coleen Rooney feladata,
hogy bizonyítsa, hogy a posztja tartalma megfelel a valóságnak,
és a szivárogtató fiók, idézem, „nem másé, mint Rebekah Vardyé”.
Ez előtt az ügy előtt még sosem jártam bíróságon.
Nem tudtam, mit kell tennem.
Vadi új helyzet volt.
KÉT ÉVVEL KORÁBBAN
Néhány ügyről már azelőtt értesülsz, hogy dolgozni kezdenél rajtuk.
Amikor megláttam a posztot…
COLEEN FŐÜGYVÉDJE
…őszintén szólva, leesett az állam.
Az ügy előkészületei során
úgy éreztem, hogy jó a kiindulási alapunk,
mert voltak bizonyítékok, amiket átadhattam az ügyvédeknek.
Amikor reggelente kiraktad a posztokat, akkor ők…
Coleen az ügy temérdek papírját átlátszó, lefűzhető tasakban tartotta,
rendszerezve, felcímkézve és jegyzetekkel ellátva.
Mindent rendszereztem, és mindent leírtam.
Kiterítettem a papírjaimat az irodában, és elmeséltem mindent,
az elejétől a végéig.
Aztán felhívtam ezt az újságírót.
Ha rögtön ügyvédhez fordult volna azzal,
hogy valaki szivárogtat, és mit tehet ellene,
nem azt mondtam volna, hogy változtasson az Insta-beállításain…
COLEEN ÜGYVÉDJE
…posztoljon kamusztorikat,
és miután lefülelte a tettest, kezdjen el a neten vádaskodni.
- Megvan az a fotó? - Igen.
A 22-én posztolt az.
Coleen figyelemre méltó nyomozói munkát végzett,
de a rendelkezésre álló bizonyítékok nem voltak elég jók.
Nem másé… mint Rebekah Vardyé.
Coleen vádjában két gyenge láncszem volt.
Tweet elküldve
Vajon Rebekah Vardy, vagy valaki, aki hozzáfért a fiókjához,
tényleg megnézte a posztokat?
Látta: 1
A másik: tényleg továbbadta a The Sunnak?
informálja a The SUN-t a privát posztjaimról
Coleen ezekre nem tudott bizonyítékkal szolgálni.
Le voltam sújtva.
Én úgy gondoltam, hogy elég bizonyítékom van.
De egy pert Rebekah nyerne meg.
- Kai! - Igen?
Itt az edzőcipőd.
Nem, kabát nem kell.
Senkinek sem beszéltem az ügyről,
mert nem akartam, hogy aggódjanak.
- Wayne! - Igen?
- Lemegyek. - Rendben.
Folyamatosan azon gondolkodtam,
hogy van-e kiút ebből a helyzetből.
WAYNE ROONEY ÜGYNÖKE
Már korán szóba jött a peren kívüli megállapodás.
Coleen és Rebekah megegyezhet
Persze, Coleen a vádlott volt, nem a perindítványozó,
így neki kellett volna elfogadnia Rebekah feltételeit.
Nagy elvárásoknak kellett eleget tenni.
Az nem is volt kérdés,
hogy Rebekah Vardy hírnevén csorba esett Coleen posztja miatt.
Rebekah KIOSZTJA a trollokat
A gyerekeivel együtt trollok célkeresztjébe került.
Borzalmas volt.
Ezért Rebekah jelentős kártérítést követelt,
valamint azt, hogy Coleen adjon ki egy nyilatkozatot,
ami bocsánatkérésként funkcionál.
Azt akarta, hogy lássam be, tévedtem.
Nem akartam, hogy Coleen megtegye.
Hogy azt mondja, hibázott, mikor ő úgy érzi, hogy nem.
Majdnem, K!
Nem kellett ezt tennie, csak azért, hogy megkönnyítse az életét.
Azt mondtam Coleennak, hogy bármit is tesz a tárgyalás elkerüléséért,
azzal élete hátralévő részében együtt kell élnie.
A fiaimat arra tanítom, hogy mindig igazat mondjanak.
Gyerünk, rúgj egy gólt!
A saját érdekemben, annak érdekében, hogy ne hazudtoljam meg magam,
nem mondhattam olyat, amit nem tartottam igaznak.
Tovább kellett küzdenem.
FOCISTAFELESÉGEK HÁBORÚJA!
Coleen Rooney szivárogtatással vádolja Rebekah Vardyt
Olyan volt, mint amikor két büszke kakas egymásnak esik.
Egyikük sem akarta feladni.
Képesek voltak bíróságra vinni az ügyet.
Tudtam, hogy a csapatom képes összegyűjteni a szükséges bizonyítékokat.
Csak meg kellett találni, ki ellen.
- Jó reggelt! - Jó reggelt!
David Sherborne egy tipikus, sikeres sztárügyvéd…
ÚJSÁGÍRÓ, DAILY MAIL
…tökéletes megjelenéssel.
Ez mindent elárul, nemde?
A sztárok barátja.
Az ügyfelei közt van Meghan Markle.
Sienna Miller színésznő.
Jó reggelt, Sienna!
Képviselte már Hugh Grantet…
- Johnny! - …és Johnny Deppet.
Akár akartuk, akár nem, a tárgyalás jelenséggé vált.
Szeretünk!
David egyik nagy erénye, hogy bámulatosan ad elő
a bíróság színpadán.
Tudtam, hogy a krimikhez hasonlóan, itt sem fog semmi simán menni.
Az ügy a Wagatha Christie nevet kapta.
COLEEN TÁRGYALÓÜGYVÉDJE
Krimibe illő eset volt.
Ez számunkra tabutéma,
de mindenki erről beszél.
Szóval erről a tabutémáról
kíván valamit mondani?
Rebekah Vardy nyilvánosan kijelentette,
hogy nem volt tudomása a szivárogtatásról.
Tisztázni akarom magamat, kerül, amibe kerül.
Rebekah Vardy azzal védekezett,
hogy sokan hozzáférnek a fiókjához.
1409 poszt - 370E követő
Megerősítést nyert, hogy ketten férnek hozzá
Rebekah fiókjához: maga Rebekah Vardy
és az ügynöke, Caroline Watt.
Azelőtt nem is hallottam Caroline Wattról.
Ha elment volna mellettem az utcán, nem ismertem volna fel.
Mikor Mrs. Vardy kommunikált a médiával,
azt szinte kizárólag az ügynökén, Caroline Watton keresztül tette.
A perben fontos iratok közzététele előtt
Rebekah-nak és nekem is meg kellett tartanunk minden üzenetet és e-mailt.
A jog megköveteli, hogy minden iratot átadj az ellenfelednek, akkor is,
ha ezek árthatnak az ügyednek.
Ebben az ügyben az lett volna a perdöntő bizonyíték,
ha vannak képernyőfotók arról, hogy Rebekah elküldi a sztorikat a The Sunnak.
A jogi csapat felhívott,
hogy megvan pár üzenet, amit Rebekah és Caroline Watt váltott,
és átküldik őket nekem.
Amikor elkezdtem olvasni az üzeneteket, hányinger fogott el.
„Caroline: Szívem, Coleen kikövetett téged?
Bex: Anyám! Most láttam. Hűha.
Micsoda picsa!”
Nem akartam elhinni, hogy ez a két nő
ilyen durván nyilvánul meg valakiről, akit nem is ismer.
„Bex: Mindjárt ráírok.
Caroline: Szerintem még ne,
várj vele pár hetet, aztán kérdezd meg, megsértetted-e.”
Ekkor eszembe jutottak a Rebekah-val váltott WhatsApp-üzeneteink.
Szia… Remélem, jól vagy.
Kikövettél És már én sem vagyok a követőid között
Áruld el Rosszat tettem, vagy megsértettelek?
Azt gondoltam, hogy hihetetlenül kétszínű.
„Bex: Általában nem csak beköszönök neki.
Talán írhatnék valamit Rosie-ról.”
Az, hogy kitalál valamit,
hogy mindenképpen válaszoljak neki, az egy dolog.
De az, hogy ez elhunyt húgomat akarta felhasználni…
az elfogadhatatlan.
Nagy dolog volt megkapni az üzeneteket,
de az ügyvédeim úgy gondolták, hogy nem adtak át nekünk mindent.
Pár dolog hiányzott.
Az tűnt fel a dokumentumokban,
hogy minden médiafájlnál, képnél és hangüzenetnél az állt, hogy „elrejtve”.
hangfájl elrejtve
És néhány üzenetet is kitakartak,
hogy a dokumentumok bizonyos részeit ne láthassuk.
És ezt teljesen irreleváns indokokkal támasztották alá.
Coleen Rooney ügyvédje azt kéri, hogy adják át nekik a vágatlan üzeneteket.
De miután kérelmeztük a releváns dokumentumokat,
kiderítettük, hogy a laptop…
DIGITÁLIS LÁBNYOM
…amiről Mrs. Vardy átküldte a WhatsApp-üzeneteket az ügyvédeinek,
tönkrement, és le is selejtezték.
VARDY TELEFONJA
Mikor az informatikusok megvizsgálták Mrs. Vardy mobilját,
működési hibát tapasztaltak.
Az üzenetek törlődtek.
Coleen Rooney-ék csalódottságuknak adtak hangot.
Kérelmeztük Caroline Watt mobiljának átkutatását.
WATT MOBILJA
Caroline Watt mobilja nem elérhető.
Caroline Watt mobiltelefonja,
akár hiszik, akár nem, és ez most nem vicc, beleesett…
…egy hajóról az Északi-tengerbe.
Ez a hajó elment, Coleen
Nem tudtam, hogy mi volt azon a mobilon vagy a laptopon,
de lehetett rajtuk olyan információ, ami segíthetett volna nekem.
Ezt hatalmas visszalépésként éltem meg,
de nem tehettünk semmit.
Kritikus mozzanat volt a tárgyalás előtt
a tanúk vallomásainak átadása.
Nagy várakozás előzi meg azt a pillanatot,
amikor kiderül, kiket hívtak be tanúnak, és ők mit mondtak.
Egyszerre, egy mappába rendezve kaptuk meg a tanúvallomásokat.
„Rebekah Vardy, Caroline Watt” címmel.
Benne voltak a posztokból cikket író The Sun-újságírók vallomásai is.
nyolc újságíró
COL LÁNYRA VÁGYIK Írta: Andy Halls
ÁRVÍZ ROONEY-ÉKNÁL Írta: Simon Boyle
Mindegyikük azt mondta,
hogy a forrásuk nem Caroline Watt
és nem is Rebekah Vardy volt.
a hírek forrása nem a Felperes volt
Csalódott voltam.
Egy órával később összefutottam Paullal.
Megláttam Jamie-t a folyosón.
A szokásos körök lefutása után azt kérdezte…
„Olvastad a tanúvallomásokat?”
Paul azt mondta, átfutotta őket.
Azt kérdezte: „Rácsesztünk, igaz?”
Rögtön felhívtam Paul Luntot, és megkérdeztem tőle, hogy mi folyik itt.
Nyugtatgattam Coleent, de a vallomások nem nekünk kedveztek.
Azért voltam ideges, mert ez azt jelentette, hogy nincs is ügy.
A semmiért küzdünk.
Lesújtó vallomások voltak.
Valamit ki kellett találnunk, különben Coleen elveszíti a pert.
A betege lettem a dolognak. Teljesen megváltoztam.
Emlékszem, apával Klay edzésén ültünk…
ő rám nézett, és azt mondta: „Coleen, rád sem ismerek…
Megváltoztál. Betegnek tűnsz.”
Az egyik Costa Coffe kávézó parkolójában találkoztunk,
Coleen kocsija olyan volt, mint egy iroda.
Ott volt a laptop, a mobil.
BARÁT
Dossziék és papírok hevertek mindenhol,
és ő egy riadt kis állatkának tűnt. Megkérdeztem, jól van-e.
Szörnyű időszak volt. Nem akartam emberek közt lenni,
pedig szeretem a társaságot.
A fiúkra is gyakran ráförmedtem.
Nehogy sárosak legyetek!
Vidd onnan őket!
Gyűlöltem, hogy magamra kell erőltetnem a vidámságot, pedig vidám ember vagyok,
és láttam, hogy ez sokakat aggaszt.
Boldog szülinapot, Coleen
De folyton ez járt a fejemben, nem bírtam szabadulni tőle.
Sokszor mondtam neki, hogy felejtse el az egészet,
és inkább csináljunk valami közös programot. De nem bírta elengedni.
Sosem láttam annyira letörtnek.
Emlékszem, csak úgy zokogott a telefonban,
egyre rosszabbul volt.
Azt hittem, hogy Coleen végül meghátrál, és elfogadja Rebekah feltételeit.
Nehéz időszak volt, de arra gondoltam,
hogy a tanúvallomások nem azok, aminek látszanak.
Joggal gondoltuk azt, hogy valami nincs rendben.
A dokumentumokat nem a szóban forgó újságírók írták alá.
A tárgyalás előtt volt egy meghallgatás.
A The Sunt most először képviselte az ügyvédje.
Egy ilyen meghallgatás általában elég unalmas, csupán formaság,
de ezen elszabadult a pokol.
A The Sun újságírói nem akartak megjelenni a tárgyaláson,
és azt mondták, erre nem is kényszeríthetik őket.
A nagy kérdés: kitől kaptad a sztorit?
ÚJSÁGÍRÓ, THE SUN
Csak azt tudom elmondani most is,
amit a felsőbíróságon már elmondtunk.
Nem fedjük fel a forrásunkat, mi ilyesmit nem csinálunk.
Az újságírás első számú szabálya, hogy nem feded fel a forrást.
Mert ha megteszed, onnantól ki bízna meg benned?
Az a benyomásunk támadt, hogy a tanúvallomások
nem feltétlenül pontosak,
és hogy Rebekah Vardy jogi csapata ezekkel próbálta
egyezségre kényszeríteni Coleent.
Nem igazán értettem az egész mögött meghúzódó taktikát.
De amikor az újságírók kijelentették, hogy nem jönnek el a tárgyalásra,
akkor megkönnyebbültem.
De még így is számos nehézséget kellett leküzdenünk.
Folytatnom kellett a jogi csatározást.
Nagyjából ezzel egy időben az is nyilvánvalóvá vált,
hogy Caroline Watt nem fog tanúskodni a bíróságon.
Következzenek a legújabb fejlemények
a Wagatha Christie-ként elhíresült ügyben.
Sajnálatos módon Caroline Watt rosszul érzi magát,
ezért nem tud tanúként megjelenni.
Caroline Watt egészségügyi gondjai miatt nem jön el a tárgyalásra.
Vardy kulcsembere nincs jól
Ez egybevágott azzal a feltételezésünkkel,
hogy Caroline Wattnak biztosan köze volt a szivárogtatásokhoz.
Rezeg a léc: az ügynök távol marad
A visszalépése előtt
beszéltem Caroline-nal a tanúskodásról,
és ő egy kicsit…
Egy kicsit beszédesebb volt a megszokottnál.
Sok mondanivalója volt.
De nem a nyilvánosság számára.
Nyugtalannak tűnt.
Rebekah ezután megváltoztatta a vallomását.
Úgy tudjuk, Rebekah Vardy már elfogadja a tényt,
hogy az ügynökének köze lehetett a szivárogtatásokhoz.
Vardy megalázva
Bár Mrs. Vardy belátta,
hogy az ügynöke, Caroline Watt állhat a szivárogtatások mögött,
be kellett bizonyítanunk, hogy Mrs. Vardy
nemcsak tudott erről, hanem jóvá is hagyta.
Rebekah: Elárultak
Ezt kellett igazolnunk.
Úgy tűnik, a focistafeleség belátta, hogy ügynöke a szivárogtató
A TÁRGYALÁS ELSŐ NAPJA
A sajtó képviselői már a helyszínen várják
a Wagatha Christie-ügy tárgyalásának kezdetét.
Nem volt esküdtszék, ezért az újságírók…
ÚJSÁGÍRÓ
…ültek az ő helyükre.
Még sohasem voltam ilyen izgatott, mint az ügy tárgyalása előtt.
Tweet elküldve
Még a lányom születésekor sem.
Azt kérdezgettem a többi újságírótól, hogy szerintük ki fog nyerni.
Sokan Rebekah pártját fogták.
Hamarosan nyitóbeszédet hallhatunk
David Sherborne-tól, Coleen Rooney ügyvédjétől.
Mivel nem volt csodafegyverünk,
ahhoz a stratégiához folyamodtunk, hogy bebizonyítjuk,
hogy nagy valószínűséggel Mrs. Vardy a tettes.
David Sherborne úgy fogalmazott…
„Ez az ügy egy krimi.
És mint minden jó krimiben,
itt sem kaptuk rajta a tettest füstölgő puskacsővel a kezében.
Álláspontunk szerint az ügy tekintetében a ‘felelős‘
nem azt jelenti, hogy Mrs. Vardy húzta meg a ravaszt.
De ha ő adta Mrs. Watt kezébe a fegyvert és a golyókat,
ha ő jelölte ki a célpontot és hagyta jóvá a dolgot,
akkor ugyanolyan felelős a tettért, mint az, aki meghúzta a ravaszt.”
Babára vágyom
Eltökélve, hogy tisztázza a nevét, Rebekah Vardy a tanúk padjára lép.
A tárgyalóteremben síri csend volt.
Az összes újságíró előredőlt a padban.
Izgalmas fejleményekre várunk a #wagathachristie ügyben
Most ugrik a majom a vízbe.
Fény derül a piszkos részletekre.
Két nő tanúskodik a bíróság előtt, ahol kötelesek igazat mondani.
Amikor Mrs. Vardy a tanúk padjára lépett, Coleen Rooney le sem vette róla a szemét.
Amikor Rebekah a tanúk padján ült,
felírtam pár dolgot, amiket meg akartam kérdezni az ügyvédeimtől.
Alig vártam, hogy halljam, Rebekah mit fog mondani.
David Sherborne keresztkérdésekkel bombázta Mrs. Vardyt.
Például, hogy tiszteli-e mások magánéletét.
Ő igennel felelt.
Amikor egyetértett velem, hogy tisztelnünk kell mások magánéletét,
lehetőségem nyílt megkérdezni tőle, hogy akkor erről mi a véleménye.
Peternek koktélvirslije van, nem kolbásza
Ezt a sztorit Peter Andréról a News of the World hozta le,
és milliók olvasták.
Peter Andre nemi szervét egy koktélvirslihez hasonlította.
Akkor mi, újságírók azt gondoltuk:
„Oké, szóval ez egy ilyen tárgyalás lesz.”
Megkérdezték, hogy ezzel nem tiporta-e sárba mások magánéletét.
Rebekah Vardy erre azt felelte, hogy már bánja az egészet.
Rebekah: „BOCSÁNAT”
A bíró ezt nem fogadta el bizonyítékként.
Ezt azzal indokolta, hogy Rebekah ezt 18 éve tette,
nincs jelentősége ebben az ügyben.
Nem kérdőjelezem meg a bíró döntését, de külső szemlélőként
ez az ügy elég jól bemutatta,
hogy milyen ember is Mrs. Vardy.
A Peter Andre-cikk arra volt hivatott, hogy bemutassa Mrs. Vardy viselt dolgait.
A stratégiánk fontos része volt, hogy bemutassuk a bíróságnak,
hogy Mrs. Vardynak már van gyakorlata a szivárogtatásban.
HAT HÓNAPPAL KORÁBBAN
Az első néhány dokumentumban,
amiket Rebekah Vardy ügyvédeitől kaptunk,
néhány üzenet ki volt takarva,
de nem megfelelően takarták ki őket.
Amikor elektronikus formában néztük meg a dokumentumokat,
a kitakarás egyszerűen eltűnt.
Így láthattuk, mi rejtőzik a kitakarás alatt.
„Caroline: Kép elrejtve.
Bex: Micsoda undok ribanc!
Caroline: Aha, egy nagy nulla.
Bex: Kezdem nem kedvelni.
Szupernek hiszi magát.
Úgy kiszivárogtatnám a posztjait.”
Az ügyvédje azt állította,
hogy Mrs. Vardy ezekben az üzenetekben
nem Coleen Rooney-ról írt, ezért nem relevánsak az ügy szempontjából.
Annyira öntelt…
Mi azt mondtuk,
ha Mrs. Vardy arról beszél, hogy szivárogtat Coleen Rooney-ról
vagy bárki másról, akkor az üzenetek relevánsak.
Egy bírósági végzés alapján további dokumentumokat kaptunk.
A TÁRGYALÁS MÁSODIK NAPJA
Rebekah Vardy tanúskodni fog
a tárgyalás második napján.
A dokumentumok átnézése során
olyan beszélgetésekre bukkantunk,
amiket Becky Vardy és Caroline Watt folytattak
más hírességek sztorijainak kiszivárogtatásáról.
„Bex: Mahrez ma sem jelent meg az edzésen.
A fiúk dühösek.
Caroline: Tényleg? Elárulhatom valakinek.
Bex: Oké, tedd azt!”
A bíróságon láthattuk azokat az üzeneteket,
amelyekben Rebekah azt írta az ügynökének, hogy szivárogtasson a focistákról.
Rebekah Vardy a vallomásában azt állította, hogy csak viccelt.
Hogy csak ugratta az ügynökét.
De az egyik üzeneten egyértelműen látszik, hogy nem csak vicc volt.
Rooney ügyvédje állítja, hogy Mrs. Vardy el akart adni egy sztorit
férje egykori csapattársáról, Danny Drinkwaterről.
„Bex: Sztori… Danny Drinkwatert letartóztatták.
Részegen karambolozott, két nő ült mellette.
Caroline: Basszus. Mikor?
Bex: Ezért fizetséget kérek.”
Az, hogy ebben az üzenetben
Rebekah Vardy azt írja, hogy fizetséget vár,
alátámasztja azt, hogy nem csak viccelt.
Mikor megláttam az üzenetet, meglepődtem, hogy pénz is szóba került.
Azt hittem, hogy azért szivárogtat,
hogy jó kapcsolata legye a The Sunnal.
Vardy bevallotta, hogy ki akart szivárogtatni egy sztorit,
de azt állította, ez egyszeri alkalom volt.
Nem szokatlan, hogy a hírességek történeteket adnak el az újságoknak.
Ez gyakran előfordul.
De csak abból, hogy valaki ezt egyszer már megtette,
nem következik automatikusan az,
hogy Rebekah megtette, amivel Coleen Rooney vádolja.
Coleen!
Akkor több jelen lévő újságíró is azt gondolta,
hogy Coleen ügyvédei végzetes hibát követtek el.
Jöttek a sztorik Peter Andréról és Danny Drinkwaterről,
de olyan üzenetet nem tudtak felmutatni, amiben Caroline és Rebekah arról beszél,
hogy kiszivárogtatják Coleen posztjait.
Úgy éreztük, hogy óriási lyuk tátong a védelmi stratégiájuk közepén.
Mindennap, amikor a tárgyalás után Wayne-nel a hotelbe tartottunk,
nem tudtam, mit fogok érezni.
Hogy társaságban akarok-e lenni, mondjuk a hotel éttermében,
vagy inkább vissza akarok vonulni a szobámba.
TAKARÍTÁST KÉREK NE ZAVARJANAK
Úgyhogy a hotelbe menet megálltunk egy Tescónál
instant tésztáért, csipszért és vízért, hogy kéznél legyen a szobában, ha kell.
Támogatni akartam Coleent a bíróságon,
de a hotelben nagyobb szüksége volt rám.
Pár órára el kellett vele feledtetnem a dolgot,
meg kellett nyugtatnom,
hogy ne kezdje el túlgondolni az ügyet.
A nap végén tartottunk egy rövid megbeszélést Wayne-nel és Coleennal.
A tárgyalás előtt nem sokat beszéltem Wayne-nel,
de teljesen lenyűgözte a dolog.
Hát, azért…
Azért érdekelt, mert szeretem a bűnügyi dokumentumfilmeket,
különösen az ügyvédi stratégiák keltik fel a figyelmemet.
Wayne javasolt egy jogi érvelést, amit használnunk kellene.
Azt mondtam neki, hogy fogja be, hagyja beszélni Davidet és Pault.
Nem állítom, hogy ő egy modern kori Columbo, de…
De teret adtunk volna neki,
Wayne szívesen feltett volna néhány kérdést.
Akkor a fejébe vette, hogy jelentkezik a jogi egyetemre.
Az ilyen kis apróságok tartották bennünk a lelket.
A TÁRGYALÁS HARMADIK NAPJA
A világ szeme ismét a Wagatha Christie-ügyre szegeződik,
mivel ma folytatódik Rebekah Vardy kikérdezése.
Rebekah Vardy megérkezik a bíróságra,
de most sem kísérte el férje, Jamie Vardy,
aki tegnap két gólt szerzett a Leicester Citynek.
Jamie Vardy, a feleséged spicli!
A tárgyalás során erre nem fektettek nagy hangsúlyt.
Vihar A Retikülben
Szappanoperai vonások is felfedezhetők.
Ez az ügy a mi világkupánk.
Elég a tinik dicsőítéséből!
Sokan azt mondták, hogy olyanok vagyunk, mint a veszekedő tinilányok.
Két focistafeleség ádáz harcot folytat,
hogy ki mit mondott kinek, és kin keresztül.
Rengetegen ráharaptak az egész Wagatha Christie-jelenségre.
Azt mondták: „focistafeleség és nyomozó is”.
COLEEN A NYOMOZÓ
Kész őrület volt.
A lapokban mókás látványosságként írtak róla.
Ez mindkét fél szempontjából nézve méltatlan,
mert egy súlyos, a jó hírnevet érintő ügyről volt szó.
Rebekah kikérdezésének utolsó napján jöttem rá,
hogy Coleen csapatának több bizonyítéka volt, mint vártam.
A tárgyalás előtt az irodában ültem,
Rebekah Vardy és Caroline Watt WhatsApp-üzeneteit olvasgattam.
Tudtam, hogy 2019. április 8-án
Coleen feltöltötte az Instagramjára a nemválasztós posztot.
Ekkor Caroline és Rebekah ezt írták…
„Bex: Coleen Instája.
Talán lesz egy ötödik gyerekük?
Caroline: Láttam. El se hiszem, hogy kiposztolta.
Bex: Talán csak azért tette ki, hogy lássa, kiszivárog-e.
Caroline: Benne van a pakliban. De ez akkor is csak feltűnősködés.”
Meglepett, hogy tudták, mit csinálok.
De azt nem tudták, hogy elrejtettem a posztot
minden követőm elől, egyetlen fiókot kivéve.
Négy hónappal az üzenetváltás után
a nemválasztós poszt eljutott a The Sunhoz.
Tudtam, hogy Coleen 2019. január 22-én
töltötte fel a képet a sérült kocsijáról.
A Honda egyik fele kuka…
Ugyanazon a napon
Rebekah Vardy és Caroline Watt egy tévés díjátadóra ment
Andy Hallsszal és a The Sun más újságíróival.
Szuper volt a díjátadó!
Aztán megláttam a három nappal későbbi üzenetváltásukat.
„Caroline: Halls cikket akar írni Coleen autóbalesetéről,
de Coleen PR-osa nem válaszol neki.
Mondtam Hallsnak, hogy biztosan tudom, hogy megtörtént az eset,
de azt nem, hogyan.
Bex: Ha ha. Tényleg volt baleset.”
Az üzenetváltás napján
megjelent az autóbalesetes cikk a The Sunban, Andy Halls írta.
HORRORBALESET
Coleen azt posztolta a Twitterére: „Valaki elárult engem.”
Ezután Caroline és Rebekah ezt írta…
„Bex: Láttad Coleen Twitterét?
Caroline: Igen.
Ó, a kis áldozat! Szegény Coleen.
Nem olyan volt, akiben bízott.
Én voltam.”
- „Én voltam.” - „Én voltam.”
Caroline Watt volt a szivárogtató.
A nő ügynöke szivárogtatta ki a posztokat Coleen Rooney privát fiókjából
a The Sun napilapnak.
Sherborne azt mondta:
„Mrs. Vardy, az ügynöke itt azt írja, hogy ő szivárogtatta ki a posztokat,
és maga nem válaszolt.”
Rebekah Vardy nem értetlenkedett, hogy „miről beszélsz, Caroline?
Te ezt kiszivárogtattad?”
Inkább hallgatásba burkolózott.
Amikor Rebekah Vardyt megvádolták,
könnyekben tört ki, előrehajolt, a kezébe temette az arcát.
A bírónak kétszer is szünetet kellett elrendelnie, hogy összeszedje magát.
Szörnyű volt ezt látni,
és furcsa mód, sajnáltam Rebekah-t,
mert ő akart pereskedni,
és ő juttatta magát ebbe a helyzetbe.
Ez nem volt szép.
Rebekah Vardy kikérdezése négy napig, csaknem 12 órán át tartott.
Coleen Rooney holnap foglalja el a tanúk padját.
Én következtem a tanúk padján. Előző este halálra voltam rémülve.
Attól féltem, hogy talán olyan ideges leszek,
hogy el sem tudom mondani, amit akarok.
Korábban azt mondogattam magamnak: „Gyerünk, Coleen! Nem lesz semmi baj.”
Eljött az alkalom, hogy elmondjam, amit én igaznak véltem.
Coleen Rooney ma beszélt először a nyilvánosság előtt
a perben szereplő közösségimédia-posztjairól.
Ma maga Wagatha Christie ül a tanúk padjára.
Wayne nyugtatott, hogy minden rendben lesz,
csak menjek, és adjam önmagamat.
Azt mondtam Coleennak, legyen őszinte, és mondja el az igazat.
Látni fogják, hogy nem hazudik.
Amikor a tanúk padján ültem, Rebekah ügyvédje azt kérdezte,
hogy ha a követőim között vállalatok és üzletek is vannak,
akkor a fiókom mitől privát?
A közösségi média nyilvános.
Coleen a metrón is elkiálthatta volna magát:
„Emberek! Ezek a legféltettebb titkaim! Remélem, senki nem adja tovább őket.”
- Mi sülhet ki ebből? - Van 300 barátod?
Neked van annyi?
Ha közzétenném az életem minden mozzanatát 300 embernek,
nem várnám el a magánéletem tiszteletét,
pláne, ha az egyik legismertebb játékos híres focistafelesége vagyok.
Egy gyümölcslégyártó vállalkozásról kérdezett.
Azt mondtam, hogy az egyik barátnőmé,
aki a saját konyhájában készíti a leveket,
és egyedül ő kezeli a vállalkozás Insta-fiókját.
Tervezői Gyerekruhák
Egy gyerekruhaboltról is kérdezett, elmondtam, hogy az is egy régi barátnőmé.
Coleennak mindenre volt egy válasza.
Teljesen nyugodt volt.
Az ügyvéd az edzőteremről is kérdezett. Elmondtam, hogy az az öcsémé.
Igen, vállalkozások is követtek, de tudtam, hogy ki kezeli a fiókjaikat.
Mindenkit személyesen ismertem,
és mindenkiről tudtam valamit mondani, akiről kérdezett.
Coleen ügyesen tanúskodott,
de ennek az ügynek nem ez volt a lényege.
Mrs. Rooney elmondta a bíróságon, hogy úgy hiszi, Mrs. Vardy a szivárogtató.
De arra a kérdésre nem tudott felelni, hogy ezt mivel tudja bizonyítani.
És ez a kérdés áll az egész tárgyalás középpontjában.
Azt gondoltuk, hogy győzünk? Nem.
Nem volt közvetlen bizonyítékunk arról,
hogy Rebekah Vardy szivárogtatta ki a posztokat a The Sunnak.
A bíróságon zajlott a sárdobálás.
Sok pénz ment füstbe.
Innentől minden a bírónőn múlik, aki nem közölte, mikorra hoz döntést.
A feszültség nem csökken.
A tárgyalás után kicsit megkönnyebbültem.
Azt éreztem, hogy nem tehetek mást, minden tőlem telhetőt megtettem.
Elkezdtem egy kicsit többet pihenni.
Csodás volt újra otthon lenni.
Visszatérni a normál kerékvágásba.
Azért látszott Coleenon, hogy ott motoszkál a fejében az,
hogy még vár az ítéletre.
Ahogy teltek a napok, egyre feszültebb lett.
Azt kérdezgette, vajon mikor és milyen ítélet lesz.
A tárgyalás tíz hete ért véget.
Kétségbe vagyunk esve.
Május óta tűkön ülve várunk.
Szétvet az ideg, hogy még mindig nincs ítélet
Végre elérkezett a pillanat.
A felsőbíróság meghozta ítéletét.
Úgy éreztem magam, mint az érettségi eredményhirdetése előtt.
Már émelyegtem az idegességtől.
Bármilyen döntés születhetett. Fogalmam sem volt, végül nekünk kedvez-e.
Most érkeztek a legfrissebb hírek
Rebekah Vardy és Coleen Rooney ügyében.
Az az ítélet született,
hogy Rebekah Vardy elvesztette…
Rebekah Vardy elvesztette a Coleen Rooney ellen indított rágalmazási pert.
Nem bírtam felfogni a dolgot. Teljesen…
Káromkodni kezdtem, ennyire voltam képes.
Csak káromkodtam,
aztán könnyekben törtem ki, ahogy felfogtam, mi is történt.
Sem Vardy, sem Rooney nem jelent meg az ítélethirdetésen.
A bíróság az elmarasztaló ítéletben
megbízhatatlan tanúként jellemzi Vardyt,
akiről feltételezhető, hogy szándékosan perdöntő bizonyítékokat semmisített meg.
Vardy azt mondta: „a bíró téved”, és nem tudja elfogadni az ítéletet.
Rögtön csipogni kezdett a telefonom,
özönlöttek az üzenetek.
Az ítélet szerint
Coleen Rooney őszintén és megbízhatóan tanúskodott,
és a vádat tartalmazó posztjában leírtakat
a lényegét tekintve igaznak nyilvánították.
Az ítélethirdetéskor Spanyolországban voltam egy esküvőn.
Összeálltunk egy örömködős képre a násznéppel,
hogy megünnepeljük, hogy végre vége.
Most kapcsoljuk Londont, a felsőbíróság előtt álló kollégánkat.
Milyenek a reakciók?
Meglepett, hogy az ítélet mennyire Coleen-párti,
és hogy Rebekah Vardy egyáltalán nem tudta megvezetni a bírót.
A bíró szerint a válaszai kitérők,
és a vallomását fenntartásokkal kell kezelni.
Ez igazolást jelentett Coleen számára.
Hihetetlen dolgot sikerült elérnie.
Úgy derítette ki az igazságot arról, hogyan kerültek a posztok a sajtóhoz,
ahogy előtte még senki.
ROONEY GYŐZÖTT
Rebekah akart a focistafeleségek királynője lenni,
úgy, hogy kiárulja Coleen posztjait,
azért cserébe, hogy a bulvárlapok jókat írjanak róla.
„ellentmondásos”
Kit ismer Rebekah?
Coleen a leghíresebb személy, akit ismer.
Ő volt a legértékesebb portékája.
Ez volt Nagy-Britannia történetének legköltségesebb rágalmazási pere.
A költségeket Mrs. Vardynak kell megtérítenie,
amelyek közel 3 millió fontra rúgnak.
- Helló! - Szia! Hogy vagy?
- Jól, köszi. - Jó látni.
- Szia! Jól vagy? - Szia! Igen, köszi.
Lássuk, hogy állunk. Az ügynek vége.
Megvan az ítélet. Mrs. Vardy bejelentette, hogy nem fog fellebbezni.
Így már csak a költségek megtérítése maradt hátra.
Szánalmas volt ilyesmi miatt pert indítani.
Bár meg tudtunk volna egyezni!
Én azt akartam.
A költségek nevetségesen magasak voltak,
és benne volt a pakliban, hogy nem is kapom vissza az összes pénzt.
Itt részletesen fel vannak sorolva a te részedről felmerülő költségek.
Csak pár példa: áfa, kifizetések.
A bíróság megvizsgálja a költségeket, ha nem tudunk megegyezni.
Nekem az a legfontosabb, hogy igazságot szolgáltattak, és hittek nekem.
Mit kértek reggelire?
Melyik bögrét kéred?
Úgy érzem, mázsás súly esett le a vállamról.
Eldöntötted, Cass?
Az első kiszivárgott poszt megjelenése és a bírósági tárgyalás között
négy, négy és fél év telt el.
- De csini vagy! Zseninek tűnsz. - Nem is.
Most már összpontosíthatok a számomra fontos dolgokra.
Mind követünk el hibákat.
De ha valaki önként bevallja, hogy hibázott…
Ez miért áll így?
…akkor meg tudsz bocsátani, és tovább is tudsz lépni.
Anyu! Megnőtt az orrom.
- Megnőtt az orrod? - Aha.
- Mert már elsős vagy? - Igen.
De Rebekah még mindig tagadja, hogy ő tette,
így megnehezíti a továbblépést.
Maradj így!
Elsős nagyfiú.
- Álljatok egymás mellé! - Anya…
Rajta! Gyorsan!
Jó érzés visszatérni.
Sulikezdés 2022. Cass 1., Kit 2., Klay 5., Kai 8. osztályba megy. Sok sikert!
Azóta voltak szivárogtatások?
Nem. A posztom óta semmi nem szivárgott ki az Instagramomról.
Ez mindent elárul.
A feliratot fordította: Bóka Máté